Slágeroperák és ritkaságok a Metropolitanbõl
Az új szezonban is folytatódnak a Belvárosi moziban a világszerte nagy sikert aratott Live in HD közvetítések a New York-i Metropolitan Operából. A jegyeket, bérleteket már árusítják A Rajna kincsével induló, idén már 12 elõadásból álló sorozatra.
Kísérletképpen kapcsolódott tavaly a szegedi Belvárosi mozi a New York-i Metropolitan Opera világszerte sikerrel futó Live in HD projektjéhez. A Toscától Rossini kevésbé ismert Armidájáig kilenc operát közvetítettek tökéletes kép- és hangminõségben. Nagy volt az érdeklõdés, ezért a 2010–2011-es szezonban is folytatódhat a sorozat. Szombat esténként tizenkét darabot láthat majd a közönség: október 9-én A Rajna kincsével indul a projekt, október 23-án a Borisz Godunovot, november 13-án Anna Netrebkóval a Don Pasqualét, december 11-én Roberto Alagnával a címszerepben a Don Carlost adják. 2011. január 8-án közvetítik A Nyugat lányát, február 26-án Oresztész szerepében Plácido Domingóval az Iphigenia Tauriszbant, március 19-én a Lammermoori Luciát. Napjaink bel canto sztárjaival, Diana Damrauval és Juan Diego Flórezzel április 9-én adják az Ory grófját, Renée Fleming fõszereplésével április 23-án Richard Strauss Capriccióját. Április 30-án A trubadúrt, május 14-én A walkürt tûzik mûsorra. A New York-i új Ring-tetralógia karmestere a Met-tagságának negyvenéves jubileumát ünneplõ fõzeneigazgató, James Levine lesz. Bérleten kívül is kínálnak egy kuriózumot: február 12-én John Adams Nixon Kínában címû kortárs operáját.
– Látszik, hogy Szegeden van egy komoly operabarát közönség; már az elsõ évadban nagy érdeklõdés volt a sorozat iránt. A Carmenen például pótszékes telt házunk volt 540 személyes Zsigmond Vilmos Teremben, de a többi produkcióra is mindig akadt legalább két-háromszáz nézõ. Bár erre az évadra eddig nem találtunk szponzort, mégis elindítjuk a sorozatot. Már megkezdtük a háromféle bérlet és az egyes elõadásokra szóló jegyek értékesítését – mondta el lapunknak Szabó Éva Andrea. A Belvárosi mozi mûvészeti és marketingvezetõje úgy véli: a moziban látható operaelõadások nem konkurenciát jelentenek a színháznak, inkább erõsítik a mûfaj iránti érdeklõdést.
A 3–4 elõadásra szóló bérletek 9000, illetve 11 ezer 500 forintba, az egyes elõadásokra szóló jegyek 3500 forintba kerülnek.
Jegyeladási rekord
Minden korábbi jegyeladási rekordot megdöntve 2,6 millió dollár értékben adott el a hamarosan kezdõdõ évadjára belépõket a New York-i Metropolitan Opera. A pénztárak augusztus 15-én kezdték árusítani a jegyeket, már aznap több mint 24 ezer belépõ kelt el. A 2,6 millió dolláros jegybevétel százezer dollárral fejeli meg a tavalyi eladásokat. Az operaház a nagy érdeklõdés ellenére a gazdasági válság miatt komoly pénzügyi gondokkal küzd. A világhírû intézmény szeptember 27-én Richard Wagner A Rajna kincse címû mûvével kezdi az új évadot. A darabot a kanadai Robert Lepage rendezi, a fõszerepekben Bryn Terfel és Stephanie Blythe lesz látható. A Metropolitan több mint két évtizede nem újította fel ezt az operát, most azonban új köntösben kerül a nézõk elé.
Szeged